Petter Ølberg

Petter Ølberg (født 22. april 1960) er en norsk diplomat og ambassadør, utdannet sosialøkonom. Ølberg har hatt flere utstasjoneringer ved norske ambassader og fra september 2017 er han ambassadør ved Norges ambassade i Berlin. 

 Bakgrunn og virke 
Ølberg er utdannet sosialøkonom og begynte i 1986 som aspirant i Utenriksdepartementet.«Aspiranter til UD», Aftenposten, 23. juni 1986, s. 10. I 1999 ble Ølberg utnevnt til ministerråd ved Norges ambassade i Bonn i Forbundsrepublikken Tyskland,Offisielt fra statsråd, regjeringen.no. der faren Per Martin Ølberg hadde flere stasjoneringer, også som ambassadør. Ølberg ble i 2009 utnevnt til ambassadør i Jordan.Offisielt fra statsråd 6. mars 2009, regjeringen.no. Sideakkreditering som ambassadør i Bagdad i Irak fulgte senere samme år.Offisielt frå statsrådet 21. august 2009, regjeringen.no.  Fra 2014 var han tilbake i Utenriksdepartementet i Oslo som ekspedisjonssjef. I september 2017 tiltrådte Ølberg som norsk ambassadør i Berlin.

Ølberg har vært leder for Norsk Tjenestemannslag i Utenriksdepartementet.Aftenposten, 10. september 1997, s. 8. Han er sønn av ambassadør og statssekretær Per Martin Ølberg.«Ny Ap.-generasjon i UD: Brundtland, Frydenlund og Ølberg», Aftenposten, 24. juni 1986, s. 3.Per Martin Ølberg. Statssekretærsaktivitet , Norsk samfunnsvitenskapelig datatjeneste. 

Kongen utnevnte i 2010 Ølberg til ridder av 1. klasse av Den Kongelige Norske Fortjenstorden «for embetsfortjeneste».Tildeling av ordener og medaljer: Søk i arkivet, kongehuset.no. I 2018 ble han forfremmet til kommandør.

 Referanser 

Kategori:Norske samfunnsøkonomer
Kategori:Norske ambassadører
Kategori:Norges ambassadører til Jordan 
Kategori:Norges ambassadører til Irak
Kategori:Norges ambassadører til Tyskland
Kategori:Den Kongelige Norske Fortjenstorden